kardosdrur/scandi-wiki huggingface dataset:
Süleymaniye-moskéen

Süleymaniye-moskeen (på tyrkisk Süleymaniye Camii) er en moske i Istanbul i Tyrkiet, opført 1550-1557 af den største osmanniske artitekt, Sinan. Moskeen er bygget af Suleyman d. prægtige 1550-57. Hele komplekset er på 98.000 m². Der var både skole, karavanestation, hospital, tyrkisk bad, fattigkøkken, gravmæler og butikker.

I grundtræk minder moskeen om Hagia Sophia, men Sinan har skabt et mere let og åbent rum, hvor alle bedende oplever at være under kuplen og lige meget i centrum. Sinan har valgt at trække de nødvendige, men lidet dekorative blokke halvt ud af rummet i siderne, og indendørs og udendørs er de camoufleret med gallerier. 
Moskeen rummer de ældste kendte iznikfliser af den klassiske type med blade og blomstermotiver i turkis, blå og rød på hvid baggrund. I den nordlige del af komplekset er Sinan begravet i et mausoleum. 

Fattigkøkkenet nordvest for moskeen bliver ikke længere brugt til at bespise fattige borgere. Her er en dyr restaurant ”Darüzziyafe” som serverer osmanniske specialiteter.

Moskeer
Istanbul
The Godfather II (spil)

The Godfather II er et open-world computerspil baseret på The Godfather-serien, der blev udgivet i 2009 af Electronic Arts. Spillet er tilgængeligt både på computer, PlayStation 3 og Xbox 360, og kan spilles online.

Starten 

Spillet starter med at man skal skabe sin egen karakter, en helt unik gangster. Derefter bliver der spillet en mindre intro, som omhandler et møde mellem forskellige familier, som har "forretninger" i Cuba. Mødet er en forkortet version af et møde som foregår i The Godfather II filmen. I spillet handler mødet om at en mafiaboss, Roth, ønsker at videregive sine "forretninger" til de fremmødte familier. Et andet emne er de rebeller som under Fidel Castro truer med at overtage magten i landet. I Cuba har familierne tætte kontakter med den cubanske regering, som under Batista har udviklet sig til en regering, der har fokus på at drive forretninger med Mafiaen og USA's regering. Næste scene er i præsident paladset hvor Corleone-Familien er blevet inviteret. Uheldigvis, for familien, bryder den Cubanske revolution ud. Efter at have snakket med folkene i paladset skal man kæmpe sig vej ud af byen mod den nærmeste lufthavn. Uheldigvis bliver ens boss dræbt af en snigskytte. Hvorefter man flyver hjem til New York.

Selve spillet 

Du bliver nu udnævnt til Don over en del af Corleone-Familien. Hvor man skal udfylde de tomme pladser i familien. Efter dette kan du vælge at overtage hele byen, et par butikker, eller gå videre i forløbet (med det menes det at man gør hvad man bliver bedt om med det samme eller om man venter til det passer en). Missions målene omhandler for det meste handlingen i filmen The Godfather II
Miljøet foregår i New York, Floridaog i Cuba, i 1960'erne.

Spillet lægger blandt andet mere vægt på at forbedre Dons funktion i spillet, hvilket der ikke var blevet lagt så meget vægt på i det originale The Godfather: The Game.

Referencer

Eksterne henvisninger 
 EA – The Godfather II
 YouTube: The Godfather 2 Game Trailer In HD

2 (spil)
Electronic Arts-spil
PlayStation 3-spil
Windows-spil
Xbox 360-spil
Kleinwallstadt

Kleinwallstadt er en købstad (markt) i Landkreis Miltenberg i Regierungsbezirk Unterfranken i den tyske delstat Bayern. Den er administrationsby for Verwaltungsgemeinschaft Kleinwallstadt.

Geografi 
Kleinwallstadt ligger ved floden Main, i regionen Bayerischer Untermain, med søsterbyen Großwallstadt på den modsatte flodbred.
 
Ud over Kleinwallstadt ligger i kommunen landsbyen Hofstetten.

Eksterne henvisninger 

 Ausgrabungen am Alten Schloss
 Geschichte der Burg Waldenberg
John Heitinga

John Gijsbert Alan Heitinga (født 15. november 1983 i Alphen aan den Rijn, Holland) er en hollandsk tidligere fodboldspiller, der spillede som forsvarsspiller. Gennem karrieren repræsentede han blandt andet Hertha Berlin, Everton, Atlético Madrid og Ajax.

I sin tid hos Ajax Amsterdam var Heitinga med til at vinde 2 hollandske mesterskaber og tre pokaltitler.

Landshold 
Heitinga nåede gennem karrieren 87 kampe og syv mål for Hollands landshold, som han debuterede for den 18. februar 2004 i en venskabskamp mod USA. Allerede 28. april samme år scorede han sit første landskampsmål, der faldt i et opgør mod Grækenland. Han blev efterfølgende udtaget til den hollandske trup til både EM i 2004, VM i 2006, EM i 2008 samt VM i 2010.

Titler 
Æresdivisionen
 2002 og 2004 med Ajax Amsterdam

'''Hollands pokalturnering
 2002, 2006 og 2007 med Ajax Amsterdam

Eksterne henvisninger

Referencer 

Fodboldspillere fra Holland
Fodboldspillere fra AFC Ajax
Fodboldspillere fra Atlético Madrid
Fodboldspillere fra Everton F.C.
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Khalid Boulahrouz

Khalid Boulahrouz (født 28. december 1981 i Maassluis, Holland) er en tidligere hollandsk fodboldspiller, der har spillet for klubber i Holland, Tyskland, England, Spanien, Portugal samt i danske Brøndby IF. Han opnåede 35 landskampe for  i perioden 2004-2012 og deltog i fire slutrunder.
Hans kælenavn er "Kannibalen" for hans evne til at "æde op" modstanderen.  Han var kendt for sin tackling og alsidighed bagtil.

Klubkarriere 
Han debuterede for klubben RKC Waalwijk i 2001, og skiftede til Hamburger SV i begyndelsen af 2004/2005-sæsonen. Derefter var han i Chelsea F.C. fra 2006-2008 (og på leje i Sevilla FC i 2007), hvorefter han var i VfB Stuttgart fra 2008-2012 og skiftede til Sporting Lissabon i 2013, hvorfra han senere samme år blev fritstillet af økonomiske årsager.

Den 7. oktober 2013 skrev Boulahrouz kontrakt med den danske Superligaklub Brøndby IF efter mange ugers forhandlinger. Her spillede han frem til juli 2014, hvor han skiftede til Feyenoord i Holland på en et-årig kontrakt. Efter udløbet af kontrakten i Feyenoord var Boulahrouz klubløs, indtil han i februar 2016 indstillede sin fodboldkarriere.

Landsholdskarriere 
Imponerende spil gjorde at Marco van Basten udtog ham til den hollandske landsholdstrup. Han debuterede på Hollands fodboldlandshold 3. september 2004 i 3-0-sejren mod Liechtenstein.

Referencer

Eksterne henvisninger 

 

Fodboldspillere fra Holland
Fodboldspillere fra Chelsea F.C.
Fodboldspillere fra Hamburger SV
Fodboldspillere fra Sevilla FC
Fodboldspillere fra VfB Stuttgart
Fodboldspillere fra Sporting Clube de Portugal
Fodboldspillere fra RKC Waalwijk
Fodboldspillere fra Brøndby IF
Fodboldspillere fra Feyenoord Rotterdam
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Norwegian Wood

"Norwegian Wood (This Bird Has Flown)" er en sang skrevet John Lennon og Paul McCartney. Sangen anses for hovedsageligt at være komponeret af John Lennon, mens der er flere udlægninger af, præcist hvad og hvor meget McCartney bidrog med. 

Sangen er indspillet af The Beatles i to omgange, 12. og 21. oktober 1965, og er første gang udgivet på albummet Rubber Soul fra december 1965. Lennon synger hovedstemmen på nummeret, mens McCartney synger kor. Instrumenterne på nummeret er akustisk rytmeguitar (Lennon), bas (McCartney), sitar (George Harrison) og tamburin, maracas samt fingerbækken (Ringo Starr).

Teksten adskiller sig noget fra de fleste af gruppens tidligere sange derved, at den beskriver et møde mellem sangeren og en kvinde på en måde, så der er store fortolkningsmuligheder. Lennon har i et interview sagt, at kvinden, der refereres til i sangen, er en af de udenomsægteskabelige forbindelser, han havde i de år. Der er et tilstræbt humoristisk anstrøg over nummeret, som stammer fra Lennon og McCartneys beslutning om at prøve at skrive "comedy-sange". Titlen stammer ifølge McCartney fra et modelune fra midten af 1960'erne, hvor en del unge mennesker brugte træ til indendørsindretning, typisk billig fyr, men da "cheap pine" ikke lød som en god sangtitel, kom "Norwegian Wood" frem via en associering herfra.

Melodien går i en valsetakt, og den er ofte krediteret som den første popsang, der anvender sitar, men Jonathan Bellman hævder, at den ære bør gå til The Kinks på "See My Friends", der udkom i juli 1965.

Noter  
 

Beatles-sange
Sange fra 1965
André Ooijer

André Antonius Maria Ooijer (født 11. juli 1974 i Amsterdam, Holland) er en tidligere hollandsk fodboldspiller, der sidst spillede som midterforsvarer hos den hollandske Æresdivisons-klub AFC Ajax. Han har repræsenteret klubben siden 2010. Han har tidligere spillet for FC Volendam, Roda JC, PSV Eindhoven samt engelske Blackburn. Han stoppede karrieren i sommeren 2012.

I sin tid hos PSV Eindhoven var Ooijer med til at vinde fem hollandske mesterskaber og én pokaltitel.

Landshold 
Ooijer nåede at spille 55 kampe og score 3 mål for Hollands landshold, som han debuterede for den 5. juni 1999 i en venskabskamp mod Brasilien. Inden da havde han allerede som reserve været med til VM i 1998. Han har sidenhen været med til både VM i 2006, EM i 2008 samt VM i 2010.

Titler 
Æresdivisionen
 2000, 2001, 2003, 2005 og 2006 med PSV Eindhoven

'''Hollands pokalturnering
 2005 med PSV Eindhoven

Eksterne henvisninger 

 FIFA.com spillerinfo 
 Soccerbase.com spillerinfo 

Fodboldspillere fra Holland
Fodboldspillere fra FC Volendam
Fodboldspillere fra Roda JC
Fodboldspillere fra PSV Eindhoven
Fodboldspillere fra Blackburn Rovers F.C.
Fodboldspillere fra AFC Ajax
Personer fra Amsterdam
Deltagere ved verdensmesterskabet i fodbold 1998
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Skørping Vandtårn

Vandtårnet ved Skørping Station er et af elleve fredede vandtårne i Danmark. Det er opført i forbindelse med ombygningen af jernbanestationen i Skørping i 1898 efter tegninger af den afdøde overarkitekt N.P.C. Holsøe, som var involveret i opførelsen af en stor del af stationsbygningerne i sidste halvdel af 1800-tallet hos Statsbanerne. Tårnet er en kopi af Vandtårnet ved Skjern Station fra 1874 af samme arkitekt – denne type er ret almindelig inden for DSB's vandtårne og er også lavet som model af Heljan.

Tårnet er opført i gule mursten med tanken øverst kamoufleret af blåt træværk. Det er rundt og i tre etager. På tårnet er en vandstandsmåler, hvilket er et træk, der går igen på mange af statsbanernes vandtårne. Tårnet blev i 1992 fredet sammen med stationsbygningen.

Noter 

Vandtårne i Region Nordjylland
Bygninger, konstruktioner og anlæg i Rebild Kommune
Fredede jernbanestationer i Danmark
Vandtårn
Demy de Zeeuw

Demy de Zeeuw (født 26. maj 1983 i Apeldoorn, Holland) er en hollandsk tidligere fodboldspiller, der spillede som defensiv midtbanespiller. Han repræsenterede blandt andet AZ og Ajax i hjemlandet samt russiske Spartak Moskva.

Klubkarriere 
De Zeeuw skiftede fra de daværende hollandske mestre AZ til Ajax den 24. juli 2009 for en sum på €7.5 millioner.  Han blev hollandsk pokalvinder med Ajax i 2010.

Landshold 
De Zeeuw nåede at spille 27 kampe for Hollands landshold, som han debuterede for den 28. marts 2007 i en kamp mod Slovenien. Han blev efterfølgende udtaget til EM i 2008, og  VM i 2010.

Titler 
Æresdivisionen
 2009 med AZ Alkmaar

KNVB Cup
 2010 med AFC Ajax

Eksterne henvisninger

Referencer 

Fodboldspillere fra Holland
Fodboldspillere fra Go Ahead Eagles
Fodboldspillere fra AZ Alkmaar
Fodboldspillere fra AFC Ajax
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Gunnar Laage

Gunnar Laage (24. maj 1876 i Viborg – 4. januar 1948 i København) var en dansk arkitekt, der primært arbejdede med sygehusbyggeri.

Uddannelse og karriere 
Hans forældre var skolebestyrer i Viborg, senere i Herning, Varde, Skanderborg m.m. Otto Frederik Berthold Laage og Emma Elise Sinding. Han blev murersvend 1894 og blev dimittend fra Aarhus tekniske Skole 1895. 1897 blev han optaget på Kunstakademiets Arkitektskole i København, hvorfra han tog afgang som arkitekt 1902. I studietiden var han ansat hos Vilhelm Dahlerup 1896-98, han arbejdede for Christian L. Thuren & H. Mayer som konduktør ved Frederiksberg Hospital 1898-1904 og for Martin Borch som konduktør ved opførelsen af Rigshospitalet 1904-08.

Han var deltager i Landsudstillingen i Aarhus 1909 og udstillede tegninger på Charlottenborg Forårsudstilling 1911, 1913 og 1915. Han modtog K.A. Larssens og Hustru L.M. Larssens født Thodbergs Legat 1899, og rejser bragte Laage til Tyskland, Østrig 1899; Italien 1909; Frankrig 1911; England 1913 og Schweiz 1922.

Opmand i Murerfagets Voldgiftsret 1915-21; medlem af Akademisk Arkitektforenings bestyrelse 1912-27 og af Statsprøveanstaltens bestyrelsesråd 1923-33.

Gunnar Laage blev 24. maj 1901 gift i Skanderborg med Thyra Victoria Lysholm (født 12. december 1875 i Holbæk), datter af overbanemester Marius Jørgen Carl Theodor Lysholm og Hansine Christine Vilhelmine Schultz. Han er begravet på Solbjerg Parkkirkegård.

Værker 

 Udvidelse af Frederiksberg Hospital (1900-03 sammen med Christian L. Thuren, H. Meyer og Emanuel Ohland, 1907-09, portbygning 1915)
 Odense Amt og Bys Sygehus (1909-12, 1. præmie 1907)
 Vordingborg Syge- og Epidemisygehus (1912-13)
 Københavns Militærhospital, nu del af Rigshospitalet, Tagensvej 18-20 (1916-24, 1. præmie 1915, kedelbygning nedrevet 2003, hovedbygningens tag brændt 2000 og genopført)
 Fredericia By- og Amts Sygehus (1918-20)
 Villa, Rodosvej 28, Sundbyøster (1925)
 Villa, Valbirkvej 12, Gentofte (1925)
 Københavns Tuberkulosesanatorium ved Avnstrup (1937-40, nedlagt 1963, nu asylcenter)
 Psykiatrisk Afdeling E, Bygning 13, Bispebjerg Hospital (1938, nedrevet 2016)
 Kirurgisk Afdeling F og radiologisk afdeling, Bygning 7, Bispebjerg Hospital (1942, skal nedrives ifølge udviklingsplaner)
 Projekt til afdeling for tuberkulose sammesteds (ikke opført)
 Elektricitetsværker i Lemvig, Ringkøbing, Rødby og Holeby

Projekter 
 Stationsbygning til Gudhjem-banen (1915, præmieret)
 Andelsbanken, Axelborg, København (1917, 3. præmie)
 Gentofte Amtssygehus (1918, præmieret)
 Randers Amtssygehus (1919, præmieret)
 Århus Kommunehospital (1931, 2. præmie)

Eksterne henvisninger 
 
 

Arkitekter fra Danmark
Danskere i 1800-tallet
Danskere i 1900-tallet
Personer fra Viborg
Nationalromantiske arkitekter
Personer i Kraks Blå Bog (afdøde)
Henning Berg

Henning Stille Berg (født 1. september 1969 i Eidsvoll, Norge) er en tidligere norsk fodboldspiller. Han spillede både som central back eller højre back. Han er i øjeblikket træner for Videoton FC

Han er den ene af kun 5 spillere, der har vundet FA Premier League med to forskellige klubber (de andre er Nicolas Anelka, James Milner, Ashley Cole og N'Golo Kanté).

Referencer

Eksterne henvisninger 
 Fakta om Henning Berg  på Soccerbase 
 Profile af Henning Berg på Lyn.no 
 Fakta om Henning Berg  på LynFotball.net 
 Profil af Henning Berg på National-Football-Teams.com 

Fodboldspillere fra Norge
Fodboldspillere fra Blackburn Rovers F.C.
Fodboldspillere fra Lillestrøm SK
Fodboldspillere fra Manchester United F.C.
Fodboldspillere fra Rangers F.C.
Fodboldspillere fra Vålerenga IF
Fodboldtrænere fra Norge
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Orlando Engelaar

Orlando Engelaar (født 24. august 1979 i Rotterdam, Holland) er en hollandsk tidligere fodboldspiller, der spillede som defensiv midtbanespiller. Gennem karrieren spillede han blandt andet for FC Twente, Schalke 04 og NAC Breda samt for KRC Genk i den bedste belgiske liga.

Landshold 
Engelaar nåede at spille 14 kampe for Hollands landshold, som han debuterede for den 2. juni 2007 i en venskabskamp mod Sydkorea. Efterfølgende blev han af landstræner Marco van Basten udtaget til EM i 2008.

Eksterne henvisninger 

Fodboldspillere fra Holland
Fodboldspillere fra NAC Breda
Fodboldspillere fra KRC Genk
Fodboldspillere fra FC Twente
Fodboldspillere fra FC Schalke 04
Fodboldspillere fra PSV Eindhoven
Deltagere ved det europæiske mesterskab i fodbold 2008
Mario Melchiot

Mario Melchiot (født 4. november 1976 i Amsterdam, Holland) er en hollandsk tidligere fodboldspiller, der spillede som højre back senest hos Umm Salal i Qatar. Han har igennem sin lange karriere repræsenteret Chelsea, Birmingham City og Wigan Athletic] i England, Rennes i Frankrig samt Ajax Amsterdam i sit hjemland.

I sin tid hos Ajax Amsterdam var Melchiot med til at vinde to hollandske mesterskaber og én pokaltitel. I Chelsea F.C. vandt han i 2000 FA Cuppen efter finalesejr over Aston Villa.

Landshold 
Melchiot nåede at spille 22 kampe for Hollands landshold, som han debuterede for den 11. oktober 2000 i et opgør mod Portugal. Efterfølgende har han dog aldrig været stamspiller på landsholdet. Alligevel blev han af landstræner Marco van Basten udtaget til den hollandske trup til EM i 2008 i Østrig og Schweiz.

Titler 
Æresdivisionen
 1998 med Ajax Amsterdam

Hollands pokalturnering
 1998 og 1999 med Ajax AmsterdamFA Cuppen'''
 2000 med Chelsea F.C.

Eksterne henvisninger 

 

Fodboldspillere fra Holland
Fodboldspillere fra AFC Ajax
Fodboldspillere fra Chelsea F.C.
Fodboldspillere fra Birmingham City F.C.
Fodboldspillere fra Stade Rennais FC
Fodboldspillere fra Wigan Athletic F.C.
Deltagere ved det europæiske mesterskab i fodbold 2008
Henk Timmer

Hendrik "Henk" Timmer (født 3. december 1971 i Hierden, Holland) er en tidligere hollandsk fodboldspiller, der i sommeren 2009 stoppede som målmand hos Feyenoord Rotterdam i Æresdivisionen. Han havde spillet for klubben siden juli 2006, hvor han kom til fra AZ Alkmaar. Derudover har han i over et årti optrådt for klubben FC Zwolle og har også, under opholdet i AZ, været udlejet til både Ajax Amsterdam og hans nuværende klub Feyenoord.

Timmer vandt med Feyenoord i 2008 den hollandske pokalturnering.

Landshold 
Timmer står noteret for fem kampe for Hollands landshold. Han blev af den daværende landstræner Marco van Basten udtaget til den hollandske trup til både VM i 2006 i Tyskland samt EM i 2008 i Østrig og Schweiz.

Titler 
Hollands pokalturnering
 2008 med Feyenoord

Eksterne henvisninger 
 Spillerinfo 

Fodboldspillere fra Holland
Fodboldspillere fra FC Zwolle
Fodboldspillere fra AZ Alkmaar
Fodboldspillere fra Feyenoord Rotterdam
Fodboldspillere fra AFC Ajax
Fodboldspillere fra SC Heerenveen
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Tim de Cler

Tim de Cler (født 8. november 1978 i Leiden, Holland) er en tidligere hollandsk fodboldspiller, der spillede som forsvarsspiller. Han nåede i karrieren at optræde for Ajax, AZ Alkmaar, Feyenoord samt AEK Larnaca.

De Cler vandt med Ajax Amsterdam Æresdivisionen i 1998 og 2002 og pokalturneringen i 1998, 1999 og 2002. Med Feyenoord vandt han, i 2008, igen pokalturneringen.

Landshold 
De Cler nåede at spiller 17 kampe for Hollands landshold, som han debuterede for den 17. august 2005 i et opgør mod Tyskland. Han blev af den daværende landstræner Marco van Basten udtaget til den hollandske trup til både VM i 2006 i Tyskland samt EM i 2008 i Østrig og Schweiz.

Titler 
Æresdivisionen
 1998 og 2002 med Ajax Amsterdam

Hollands pokalturnering
 1998, 1999 og 2002 med Ajax Amsterdam
 2008 med Feyenoord

Eksterne henvisninger 
 Spillerinfo 

Fodboldspillere fra Holland
Fodboldspillere fra AFC Ajax
Fodboldspillere fra AZ Alkmaar
Fodboldspillere fra Feyenoord Rotterdam
Fodboldspillere fra AEK Larnaka
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Dani Güiza

Daniel González Güiza (født 17. august 1980 i Jerez de la Frontera, Cádiz) er en spansk fodboldspiller, som i øjeblikket spiller hos Atlético Sanluqueño. Han spillede i 2007 til 2010 for det spanske landshold, hvor han nåede at spille 21 kampe, og score 6 mål. Güiza blev europamester med Spanien i 2008.

Eksterne henvisninger 

Fodboldspillere fra Spanien
Fodboldspillere fra RCD Mallorca
Fodboldspillere fra Recreativo de Huelva
Fodboldspillere fra Getafe CF
Fodboldspillere fra Fenerbahçe SK
Deltagere ved det europæiske mesterskab i fodbold 2008
Maarten Stekelenburg

Maarten Stekelenburg (født 22. september 1982 i Haarlem, Holland) er en hollandsk fodboldspiller der spiller som målmand for den hollandske Eredivisie klub Ajax Amsterdam. Tidligere har han blandt andet spillet for Everton og hos AS Roma.

Han har været med til at sikre Ajax to hollandske mesterskaber og fire pokaltitler.

Landshold 
Stekelenburg står (pr. april 2018) noteret for 58 kampe for Hollands landshold, som han debuterede for den 3. september 2004 i en venskabskamp mod Liechtenstein. Han blev af den daværende landstræner Marco van Basten udtaget til den hollandske trup til både VM i 2006 i Tyskland samt EM i 2008 i Østrig og Schweiz. Han fungerede ved begge lejligheder dog som reserve for førstevalget Edwin van der Sar. I 2010 var han desuden med ved VM i 2010 i Sydafrika.

Titler 
Æresdivisionen
 2002 og 2004 med Ajax Amsterdam

Hollands pokalturnering
 2002, 2006, 2007 og 2010 med Ajax Amsterdam

Referencer

Eksterne henvisninger 

Personer fra Haarlem
Fodboldlandsholdsspillere fra Holland
Fodboldspillere fra AFC Ajax
Fodboldspillere fra AS Roma
Fodboldspillere fra Fulham F.C.
Fodboldspillere fra AS Monaco FC
Fodboldspillere fra Everton F.C.
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008 
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012 
Deltagere ved det europæiske mesterskab i fodbold 2020
Klingenberg am Main

Klingenberg am Main er en by i Landkreis Miltenberg i Regierungsbezirk Unterfranken i den tyske delstat Bayern.

Geografi 
Byen ligger ved grænsen til delstaten Hessen ved floden Main og består af den gamle by Klingenberg og de to, i 1976 indlemmede landsbyer Trennfurt og Röllfeld. Klingenberg og Röllfeld ligger på mains højre bred ved Mittelgebirgeområdet Spessart , mens Trennfurt ligger på Mains venstre bred, og grænser op til Odenwald og Geo-Naturpark Bergstraße-Odenwald.

Markant er vinbjergene ovenfor Klingenberg med sine stejle teresser, Hohberg (i retning mod Erlenbach) og slotsbjerget (i retning Großheubach), hvor blandt andet den kendte Klingenberger rødvin bliver produceret.

Klingenberg har i bydelen Trennfurt, en station på Maintalbahn der kører på strækningen Aschaffenburg-Miltenberg-Wertheim.

Klingenberg ligger 12 km fra Miltenberg, 28 km fra Aschaffenburg og 67 km fra Frankfurt am Main og er som resten af Bayerske Untermain – en del af Rhein-Main-området (Rhein-Main-Gebiet).
Nabokommuner er med nord Erlenbach (på Klingenbergs Mainbred) og Wörth (på Trennfurts Mainbred), mod øst Spessartkommunerne Mönchberg og Röllbach, mod syd Großheubach (på Klingenbergs Mainbred) og Laudenbach (på Trennfurts Mainbred) og mod vest den hessiske Odenwaldkommune Lützelbach, som man dog kun kan kan nå via Wörth.

Eksterne henvisninger